S-9/2008

Ár 2008, miðvikudaginn 26. nóvember, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 9/2008: Ákæruvaldið (E-kk-nf Á-kk-nf) gegn S-kk-þgf N-kk-þgf og S-kvk-þgf J-kvk-þgf (J-kk-nf Þ-kk-nf G-kk-nf hdl. fyrir bæði ákærðu), sem tekið var til dóms í sama þinghaldi.

Málið er höfðað með ákæru ríkislögreglustjóra, dagsettri 3. janúar sl. á hendur ákærðu, S-kk-þgf N-kk-þgf, kt. 000000-0000, og S-kvk-þgf J-kvk-þgf, kt. 000000-0000, báðum til heimilis í 20030 Stuart Crescent, Maple Ridge, BC í Kanada,

“A.

Fyrir meiri háttar brot gegn skattalögum, á hendur ákærða S-kk-þgf sem stjórnarformanni frá 31. júlí 2000 og á hendur ákærðu S-kvk-þgf sem stjórnarformanni frá 11. febrúar 2000 til 31. júlí sama ár og frá þeim tíma stjórnarmaður, sem framin voru í rekstri einkahlutafélagsins Landfesta, kennitala 000000-0000, með því að hafa eigi staðið skil á skilagreinum vegna staðgreiðslu opinberra gjalda vegna tímabilanna maí og júlí tekjuárið 2000 á lögmæltum tíma og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga um staðgreiðslu opinberra gjalda nr. 45/1987, sem haldið var eftir af launum starfsmanna einkahlutafélagsins vegna tímabilanna maí 2000 til og með febrúar 2001, samtals að fjárhæð kr. 6.853.140, og sundurliðast sem hér greinir:

Greiðslutímabil: Vangoldin staðgreiðsla:

Árið 2000

Maí kr. 256.993

júní kr. 162.356

júlí kr. 288.709

ágúst kr. 536.233

september kr. 368.536

október kr. 808.273

nóvember kr. 986.951

desember kr. 975.258

kr. 4.383.309

Greiðslutímabil: Vangoldin staðgreiðsla:

Árið 2001

janúar kr. 1.036.920

febrúar kr. 1.432.911

kr. 2.469.831

Samtals: kr.  6.853.140

B.

Fyrir meiri háttar brot gegn skattalögum, á hendur ákærðu S-kvk-þgf sem stjórnarformanni og framkvæmdastjóra, sem framin voru í rekstri einkahlutafélagsins Græn dekk, kennitala 000000-0000, með því að hafa:

1. Eigi staðið skil á virðisaukaskattsskýrslum vegna uppgjörstímabilanna frá september 2000 til og með desember 2000 á lögmæltum tíma, og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins á uppgjörstímabilunum september 2000 til og með desember sama ár, í samræmi við fyrirmæli í IX. kafla laga um virðisaukaskatt nr. 50/1988, samtals að fjárhæð kr. 1.835.491, sem sundurliðast sem hér greinir:

Uppgjörstímabil: Vangoldinn VSK:

Árið 2000

september-október kr. 875.957

nóvember-desember kr. 959.534

Samtals: kr. 1.835.491

2. Eigi staðið skil á skilagreinum vegna staðgreiðslu opinberra gjalda vegna tímabilanna maí, júlí og ágúst tekjuárið 2000 á lögmæltum tíma og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga um staðgreiðslu opinberra gjalda nr. 45/1987, sem haldið var eftir af launum starfsmanna einkahlutafélagsins vegna tímabilanna júní til og með október 2000, samtals að fjárhæð kr. 2.352.669, og sundurliðast sem hér greinir:

Greiðslutímabil: Vangoldin staðgreiðsla:

Árið 2000

júní kr. 338.916

júlí kr. 547.770

ágúst kr. 399.677

september kr. 615.642

október kr. 450.664

Samtals: kr. 2.352.669

Framangreind brot ákærðu teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005 að því er varðar A hluta og 2. tölulið B hluta ákæru.

1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005 að því er varðar 1. tölulið B hluta ákæru.

Þess er krafist að ákærðu verði dæmd til refsingar.”

Málavextir

Ákærðu hafa skýlaust játað þau brot sem þau eru saksótt fyrir. Hafa þau orðið sek um athæfi það sem lýst er í ákærunni og réttilega er þar fært til refsiákvæða.

Af hálfu ákærðu er því haldið fram að brot ákærðu gegn lögum um staðgreiðslu opinberra gjalda og gegn lögum um virðisaukaskatt sé fyrnt, enda sé fyrningarfrestur samkvæmt báðum þessum lögum sex ár. Á hinn bóginn er því ekki haldið fram að brot þeirra gegn 262. gr. almennra hegningarlaga sé fyrnt. Af athugasemdum við 1. gr. laga um breytingu á 262. gr. almennra hegningarlaga nr. 39, 1995 og umræðum um hana er ljóst að sú grein er ekki sjálfstæð refsiheimild heldur er hér fyrir að fara refsiþyngingarákvæði. Ástæða þess að því var skipað í almenn hegningarlög en ekki í skattalögin sjálf var öðrum þræði sú að auka varnaðaráhrif refsiákvæða skattalagabrota með því að leggja í hegningarlögunum refsingu við hinum alvarlegri brotum af því tagi. Brot þau, sem ákærðu hafa nú verið sakfelld fyrir, fyrnast því á 10 árum, sbr. 1. mgr. 83. gr. almennra hegningarlaga.

Refsing hvors ákærðu um sig þykir hæfilega ákveðin fangelsi í þrjá mánuði. Þá ber jafnframt að dæma ákærða S-kk-þf til þess að greiða 12.500.000 krónur í sekt og ákærðu S-kvk-þf til þess að greiða 8.700.000 krónur í sekt.

Rannsókn máls þessa og saksókn í því hefur dregist óheyrilega og er ekki við ákærðu að sakast um það. Þykir því mega ákveða að fresta því að refsing þeirra komi til fullnustu, bæði refsivist og sektir, og ákveða að refsingin falli niður að liðnu einu ári frá dómsuppsögu að telja, enda haldi ákærðu almennt skilorð 57. gr. almennra hegningarlaga nr. 19, 1940. Þar sem sektargreiðsla ákærðu hefur verið bundin skilorði eru ekki efni til þess að ákveða vararefsingu við hana.

Dæma ber ákærðu til þess að greiða verjanda sínum, J-kk-þgf Þ-kk-þgf G-kk-þgf hdl., 732.432 krónur í málsvarnarlaun og útlagðan kostnað og reiknast sú fjárhæð með virðisaukaskatti.

DÓMSORÐ:

Ákærðu, S-kk-nf N-kk-nf og S-kvk-nf J-kvk-nf, sæti fangelsi í þrjá mánuði.

Ákærði S-kk-nf greiði 12.500.000 krónur í sekt og ákærða S-kvk-nf 8.700.000 krónur.

Frestað er því að framkvæma alla refsingu ákærðu og fellur refsing þeirra niður að liðnum einu ári frá dómsuppsögu að telja, enda haldi ákærðu almennt skilorð.

Ákærðu greiði verjanda sínum, J-kk-þgf Þ-kk-þgf G-kk-þgf hdl., 732.432 krónur í málsvarnarlaun og kostnað.

P-kk-nf G-kk-nf